ai4bharat/Pralekha huggingface dataset:
امور داخلہ کی وزارت
مرکزی وزیر داخلہ جناب امت شاہ نے کابینہ کے ذریعے گنا کسانوں کے لیے گنے کی مناسب اور منافع بخش قیمت  بڑھانے پر وزیر اعظم جناب نریندر مودی کا شکریہ ادا کیا
"مودی حکومت نے کسانوں کو خوشحال اور بااختیار بنانے کے لیے وقتا فوقتا کئی اہم اقدامات کیے ہیں، اپنے اسی عزم کا اعادہ کرتے ہوئے آج کابینہ کے ذریعے گنا کسانوں کے لئے گنے کی معقول اور منافع بخش قیمت  اب تک کی سب سے زیادہ قیمت 290 روپے فی کوئٹل کرنے کے فیصلہ پر میں جناب نریندر مودی جی کا شکریہ ادا کرتا ہوں۔"
ہموار کاشتکاری-خود انحصار کسان کی سمت میں لیا گیا یہ فیصلہ چینی کی برآمد اور ایتھنول کی پیداوار میں اضافہ کرے گا، جس سے گنے کے کاشتکاروں کی آمدنی میں اضافہ ہوگا
مودی حکومت کا یہ فلاحی فیصلہ ملک کے 5 کروڑ گنے کے کسان خاندانوں اور اس سے وابستہ 5 لاکھ مزدوروں کو بے مثال فوائد فراہم کرے گا
نئی دہلی:25؍اگست،2021۔مرکزی وزیر داخلہ جناب امت شاہ نے وزیر اعظم جناب نریندر مودی کا گنے کے کسانوں کے لیے مناسب اور منافع بخش قیمت  بڑھانے کے کابینہ کے فیصلے کے لیے شکریہ ادا کیا ہے۔ سلسلہ وار ٹویٹس میں جناب امت شاہ نے کہا کہ مودی سرکار نے کسانوں کی خوشحالی اور فلاح و بہبود کے لیے وقتا فوقتا کئی اہم اقدامات کیے ہیں۔ اسی عزم کا اعادہ کرتے ہوئے آج کابینہ نے گنے کے کاشتکاروں کے لیے گنے کی اب تک کی سب سے زیادہ ایف آر پی قیمت 290 روپے فی کوئنٹل کرنے کا فیصلہ کیا ہے۔ میں اس فیصلے کے لیے وزیر اعظم جناب نریندر مودی کا شکریہ ادا کرتا ہوں۔
مرکزی وزیر داخلہ نے کہا کہ ہموار کاشتکاری-خود انحصار کسان کی سمت میں لیا گیا یہ فیصلہ چینی کی برآمد اور ایتھنول کی پیداوار میں اضافہ کرے گا، جس سے گنے کے کاشتکاروں کی آمدنی میں اضافہ ہوگا۔ مودی حکومت کا یہ فلاحی فیصلہ ملک کے 5 کروڑ گنے کے کسان خاندانوں اور اس سے وابستہ 5 لاکھ مزدوروں کو بے مثال فوائد فراہم کرے گا۔
ایف آر پی کا تعین کمیشن برائے زرعی اخراجات اور قیمتیں کی سفارشات اور ریاستی حکومتوں اور دیگر اسٹیک ہولڈرز سے مشاورت کے بعد کیا گیا ہے۔
منظور شدہ ایف آر پی شوگر ملوں کے ذریعہ شوگر سیزن 22-2021  میں کسانوں سے گنے کی خریداری پر لاگو ہوگا۔ شوگر کا سیکٹر ایک اہم زرعی بنیادوں والا شعبہ ہے جو تقریباًً 5 کروڑ گنے کے کاشتکاروں اور ان پر منحصر افراد اور 5 لاکھ کے لگ بھگ مزدوروں کی روزی روٹی کو متاثر کرتا ہے۔ ان کے علاوہ جو کہ کھیتی مزدوری اور نقل و حمل سمیت مختلف ذیلی سرگرمیوں میں کام کرتے ہیں، انہیں بھی متاثر کرتا ہے۔
ش ح۔م ع۔ ع ن
U NO:8278
(Visitor Counter : 199
بہت چھوٹی، چھوٹی اور درمیانی صنعتوں کی وزارت
بہت چھوٹی، چھوٹی اور درمیانہ درجے کی صنعتوں کی وزارت پورے ملک میں 17 سے 28 فروری 2020 تک قومی سطح کا آگاہی پروگرام  2020 منعقد کررہی ہے
نئی دہلی، 21/فروری۔ بہت چھوٹی، چھوٹی اور درمیانہ درجے کی صنعتوں کی وزارت نے 17 فروری 2020 سے 28 فروری 2020 تک قومی سطح کا آگاہی پروگرام  2020 شروع کیا ہے۔ این ایل اے پی کا اصل مقصد وزارت اور اس سے متعلقہ اداروں کی اسکیموں اور سرگرمیوں کے بارے میں آگاہی پیدا کرنا ہے۔ ان تنظیموں میں آفس آف ڈیولپمنٹ کمشنر ، کھادی اور دیہی صنعتوں کا کمیشن، کوائر بورڈ، نیشنل اسمال انڈسٹریز کارپوریشن لمیٹڈ، نیشنل انسٹی ٹیوٹ آف ایم ایس ایم ای، ایم ایس ایم ای ٹیکنالوجی سینٹرس اور مہاتما گاندھی انسٹی ٹیوٹ آف رورل انڈسٹریالائزیشن شامل ہیں۔
وزارت اور اس کی تنظیموں کے کل ملاکر 126 فیلڈ دفاتر پورے ملک میں یہ آگاہی پروگرام چلارہے ہیں، جن کا مقصد کالجوں اور تعلیمی اداروں کے طلبہ کے مابین معلومات پھیلانا ہے۔ 15 دن کے دوران یہ آگاہی مہم 600 سے زیادہ کالجوں میں چلائی جائے گی، جو ملک کے سبھی حصوں کے تقریباً 60000 طلبہ کا احاطہ کرے گی۔
اگرچہ ایم ایس ایم ای وزارت کی طرف سے چلایا جانے والا آگاہی پروگرام اس سلسلے کی ایک کوشش ہے کہ طلبہ ؍ نوجوانوں کو اپنے کریئر کے طور پر صنعت کاری کو اپنانے کی حوصلہ افزائی کی جائے۔ طلبہ کے ساتھ سرگرم بات چیت کے اجلاس منعقد کئے جارہے ہیں، جن میں ان کے سوالوں کا جواب دیا جاتا ہے۔ اسکیموں اور پروگراموں کے بارے میں ان کے شبہات رفع کئے جاتے ہیں اور ان کی ضرورتوں کا حل فراہم کیا جاتا ہے۔ ان اجلاسوں کے ساتھ ساتھ طلبہ کو وزارت اور اس کی تنظیموں کی سرگرمیوں کے بارے میں آڈیو، ویڈیو فلمیں دکھائی جاتی ہیں اور مقالے پیش کئے جاتے ہیں۔ اس کے علاوہ وزارت جن اسکیموں پر عمل کررہی ہے ان کی تفصیلات بھی فراہم کی جاتی ہے۔
اترپردیش کے شہر آگرہ میں پی پی ڈی سی میں قومی آگاہی پروگرام۔
آندھراپردیش کے مشرقی گوداوری ضلع میں املاپورم کے مقام پر ریجنل کوائر بورڈ آفس
کی طرف سے ایس کے بی آر کالج میں قومی آگاہی پروگرام
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ج ۔ م ر(
U-874
(Visitor Counter : 71
وزارت دفاع
دفاعی تحقیق و ترقی کی تنظیم  نے کم سے کم دوری سے وار کرنے والے درون ملک تیار کردہ مین پورٹیبل ٹینک شکن نشانہ بند میزائل  کا کامیاب تجربہ کیا
- کم وزن والا مین پورٹیبلٹینک شکن نشانہ بند میزائل جسے بس داغ دینا ہے
- برقی مقناطیسی تابکاری کے ذریعہ انتہائی چھوٹی امیجنگ کے ساتھ
- فوج اورآتم نربھر بھارت کے رُخ پر اہم پیش رفت
- وزیر دفاع نے ڈی آر ڈی او کو مبارکباد پیش کی
آتم نربھربھارت کی طرف ایک اہم پیش رفت کے ساتھ ہندوستانی فوج کو مضبوط بناتے ہوئے دفاعی تحقیق و ترقی کی تنظیم  نےدرون ملک تیار کردہ کم وزن والےمین پورٹیبل ٹینک شکن نشانہ بند میزائل  کا، جسے بس داغ دینا ہے، 21 جولائی 2021 کو کامیاب تجربہ کیا۔ یہ میزائل تھرمل سے تیار سائٹ پر مین پورٹیبل لانچر کے ذریعہ داغا گیا۔ نشانے کیلئے ایک فرضی ٹینک بنایا گیا تھا۔ میزائل نے راست حملے کی شکل میں ہدف کو نشانہ بنایا اور بالکل درست طریقے سے اسے تباہ کردیا۔ اس تجربے نے کم سے کم دوری کی کامیابی کی توثیق کر دی۔ اس طرح مشن کے تمام مقاصد کی تکمیل ہوئی۔ قبل ازیں زیادہ سے زیادہ دوری کے میزائل کو کامیابی کے ساتھ داغنے کا تجربہ کیا جاچکا ہے۔
اس میزائل کو ایویونکس کے ساتھ جدید ترین برقی مقناطیسی تابکاری کے ذریعہ انتہائی چھوٹی امیج کے ساتھ مربوط کیا گیا ہے۔ اس تجربے کے ساتھ تیسری نسل کا یہ درون ملک تیار کردہ مین پورٹیبل ٹینک شکن نشانہ بند میزائل تکمیل کے مرحلے سے گزرا۔
وزیر دفاع جناب راج ناتھ سنگھ نے کامیاب تجربے پر ڈی آر ڈی او اور صنعت کو مبارکباد دی ہے۔ محکمہ دفاع آر اینڈ ڈی کے سیکرٹری اور چیئرمین ڈی آر ڈی او ڈاکٹر جی ستیش ریڈی نے ٹیم کو کامیاب تجربے پر مبارکباد دی۔
ریلوے کی وزارت
بھارتی ریلوے کی آئی آر سی ٹی سی اور ایس بی آئی کارڈ نے رو پے پلیٹ فارم پر کو-برانڈیڈ کنٹیکٹ لیس کریڈٹ کارڈ لانچ کیا
‘‘ہم ریلوے کو ’میک اِن انڈیا’ پہل کے ساتھ سبھی شعبوں میں آتم نربھر بنانے کیلئے مضبوطی سے پُرعزم ہیں، جیسا کہ عزت مآب وزیراعظم کا خواب ہے:ریلوے اور صنعت و تجارت کے وزیر پیوش گوئل
نئی دہلی،28جولائی ، 2020،عزت مآب وزیراعظم کے‘ آتم نربھر بھارت’، ’ڈیجیٹل انڈیا’ اور ‘ میک ان انڈیا’ کے خواب کو شرمندہ تعبیر کرنے اور ‘آتم نربھر بھارت’ کے لئے عظیم خود انحصاری حاصل کرنے اور پوری دنیا کے ساتھ مضبوطی کے ساتھ رابطہ بنانے کے، عزت مآب ریلوے اور صنعت و تجارت کے وزیر جناب پیوش گوئل کے مشن کو پورا کرنے کی سمت میں ایک اور پہل کرتے ہوئے آئی آر سی ٹی سی اور ایس بی آئی کارڈ نے مل کر روپے پلیٹ فارم پر اپنا نیا کو -برانڈیڈکنٹیکٹ لیس کریڈٹ کارڈ لانچ کیا۔ اِس نئے کریڈٹ کارڈ کو آج ریل اور صنعت و تجارت کے وزیر عزت مآب جناب پیوش گوئل نے قوم کے لئے وقف کیا۔
اس موقع پر ریل اور صنعت و تجارت کے وزیر جناب پیوش گوئل نے کہا کہ ہم ریلوے کو ‘ میک ان انڈیا’ پہل کے ساتھ سبھی شعبوں میں آتم نربھر بنانے کے لئے مضبوطی سے پابند عہد ہیں جیسا کہ عزت مآب وزیراعظم کا خواب ہے۔ انہوں نے کہاکہ روپے پلیٹ فارم پر کام کرنے والا آئی آر سی ٹی سی، ایس بی آئی کو-برانڈیڈ کارڈ، ریلوے کے توسط سے کی گئی ‘ میک ان انڈیا’ سرگرمیوں میں سے ایک ہے۔
صارفین کو لین دین کا ایک محفوظ ماحول فراہم کرنے کے مقصد سے آج جاری کیا گیا نیا روپے کریڈٹ کارڈ نیئر فیلڈ کمیونکیشن ، تکنیک سے لیس ہے۔ اس سےصارفین، پی او ایس مشینوں پر کارڈ کو ٹیپ کر کےاپنے لین دین کے عمل میں تیزی لا سکتے ہیں، اس میں کارڈ کو سوائپ کرنے کی ضرورت نہیں پڑے گی۔
اس کارڈ کو کثرت سے ریل سے سفر کرنے والے مسافروں کو انعام سے نوازنے کیلئے ڈیزائن کیا گیا ہے۔ نیا کو-برانڈیڈ کریڈٹ کارڈ ریل مسافروں کو خردہ، غذا اور تفریح کے ساتھ ساتھ لین دین کی رقم میں رعایت پر خصوصی فائدے کے ساتھ ساتھ ریل مسافر کو زیادہ سے زیادہ بچت فراہم کرتا ہے۔
کارڈ ہولڈرز کو آئی آر سی ٹی سی کی ویب سائٹ سے فرسٹ کلاس اے سی، سکنڈ کلاس اے سی، تھرڈ اے سی ،ایگزیکیوٹیو چیئر کار اور اے سی چیئر کار کی بکنگ کرنے پر مجموعی کرائے کی 10فیصد رقم واپس کر دی جائے گی۔ اس کارڈ کا استعمال کرنے پر آن ٹرانزیکشن فیس معافی ، ایک فیصد ایندھن سَر چارج چھوٹ اور ایک سال میں ریلوے اسٹیشنوں پر 4 پریمیئم لاؤنج کا مفت استعمال ، کرنے کی سہولت ملے گی۔ کارڈ کے صارفین کو کم از کم خرچ کے ساتھ کارڈ کو ایکٹیو کرنے پر 350بونس ریوارڈ پوائنٹس حاصل ہوں گے۔ صارفین آئی آر سی ٹی سی کی ٹکٹ ویب سائٹ سے ٹرین ٹکٹ خریدتے وقت جمع کئے گئے ان ریوارڈ پوائنٹس کا استعمال کر سکتے ہیں۔ ریل سفر پر بچت کے علاوہ، آئی آر سی ٹی سی، ایس بی آئی کارڈ آن لائن شاپنگ پورٹلس کے لئے بھی کئی فائدے فراہم کراتا ہے۔صارف ای-کامرس سائٹوں پر خریداری کرتے وقت دی گئی رعایت کا فائدہ اٹھا سکتے ہیں۔
روپے کی بڑھتی بازار حصص اور بھارتی صارفین کے درمیان مقبولیت حاصل کرنے کے ساتھ روپے پاورڈ آئی آر سی ٹی سی، ایس بی آئی کو –برانڈیڈ کریڈٹ کارڈ روپے صارفین کو خریداری کا ایک بہتر تجربہ فراہم کرنے کی سمت میں ایک اور قدم ہے۔
نئے کو-برانڈیڈ کریڈٹ کارڈ ‘ ڈیجیٹل انڈیا’ کی پہل کو بڑھاوا دینے کیلئے آئی آر سی ٹی سی، ایس بی آئی کارڈ اور روپے کی عہد بستگی کو مضبوطی فراہم کرتا ہے تاکہ ڈیجیٹل انڈیا سے متعلق اقدامات کو بڑھاوا دیا جا سکے۔ اس کا مقصد سبھی ریل مسافروں ایک محفوظ، سہل اورمزید بہتر سفری احساس کرانا ہے۔
۔۔۔۔۔۔۔۔۔۔۔
م ن۔اگ۔ک ا۔
U- 4187
(Visitor Counter : 180
وزیراعظم کا دفتر
وزیراعظم کی کوموروس کے صدر سے ملاقات
وزیر اعظم جناب نریندر مودی نے 10 ستمبر 2023 کو دلی میںجی20 سربراہ اجلاس کے موقع پر کوموروس کییونین کے صدر جناب عزالی اسومانی سے ملاقات کی۔
صدر اسومانی نے افریقییونین کو جی 20 کا مستقل رکن بنانے میں وزیر اعظم کے اقدام اور کوششوں پر شکریہ ادا کیا۔ انہوں نے اپنی خاص خوشی کا اظہار کیا کہ یہ ہندوستان کیجی20 صدارت کے دوران ہوا، ہندوستان کے کردار اور افریقہ کے ساتھ روابط کو دیکھتے ہوئے انہوں نے محسوس کیا کہ اس سے ہندوستان - کوموروس کے تعلقات کو بھی فروغ ملے گا۔ انہوں نے ہندوستان کیجی 20 صدارت کی کامیابی کے لئے وزیر اعظم کو مزید مبارکباد دی۔
جی 20 میں شامل ہونے پر وزیر اعظم نے افریقییونین اور کوموروس کو مبارکباد دی اور وائس آف گلوبل ساؤتھ کو واضح کرنے کے لئے ہندوستان کی کوششوں پر روشنی ڈالی اور جنوری 2023 میں ہندوستان کی طرف سے بلائی گئی وائس آف گلوبل ساؤتھ سمٹ کو یاد کیا۔
دونوں رہنماؤں کو اپنی دو طرفہ شراکت داری پر بات کرنے کا موقع بھی ملا۔ انہوں نے جاری متعدد اقدامات پر اطمینان کا اظہار کیا، اور میری ٹائم سیکورٹی، صلاحیت کی تعمیر اور ترقیاتی شراکت داری جیسے شعبوں میں تعاون کے مواقع پر تبادلہ خیال کیا۔
ش ح۔ ش ت۔ج
Uno-9339
(
وزارتِ تعلیم
سنسکرت کی تعلیم طلباء کے لیے روزگار کے مزید مواقع پیدا کرے گی – جناب دھرمیندر پردھان
سنسکرت یونیورسٹیاں اعلیٰ تعلیم کے بڑے کثیر الضابطہ ادارے بننے کی طرف بڑھیں گی – جناب دھرمیندر پردھان
نئی دہلی،9 مئی 2022/
سنسکرت کی تعلیم طلباء کے لیے روزگار کے مزید مواقع پیدا کرے گی۔تعلیم اور ہنرمندی کے مرکزی وزیر اور چانسلر، سینٹرل سنسکرت یونیورسٹی جناب دھرمیندر پردھان نے آج یہاں 'اتکرش مہوتسو' سے خطاب کرتے ہوئے کہا۔
7 مئی، 2022 سے نئی دہلی میں سینٹرل سنسکرت یونیورسٹی کی جانب سے تین روزہ اتکرش مہوتسو کا انعقاد کیا جا رہا ہے ۔ ’اتکرش مہوتسو‘ کے انعقاد کا مقصد پورے ملک اور اس سے باہر سنسکرت زبان کو فروغ دینا ہے۔ مہوتسو کی توجہ کا مرکز ہے – نیا تعلیمی دور – سنسکرت کے علوم کی عالمی واقفیت کی طرف بڑھنا۔
اس موقع پر خطاب کرتے ہوئے جناب پردھان نے کہا کہ سنسکرت صرف ایک زبان ہی نہیں ہے، یہ جذبات ہے۔ ہمارا علم اور حکمت ہماری دولت ہے۔ انہوں نے مزید کہا کہ ہم سب کی ذمہ داری ہے کہ ہم اپنی تہذیب کو صدیوں تک آگے لے جائیں اور ’واسودیوا کٹمبکم‘ کے نظریات کو حاصل کریں۔
وزیر موصوف نے روشنی ڈالی کہ جیسا کہ قومی تعلیمی پالیسی میں تصور کیا گیا ہے، حکومت نے سنسکرت سمیت تمام ہندوستانی زبانوں کو اہمیت دی ہے۔ انہوں نے مزید کہا کہ مختلف ہندوستانی زبانوں کو متحد کرنے میں اس کا بہت بڑا تعاون ہے اور سنسکرت یونیورسٹیاں اعلیٰ تعلیم کے بڑے کثیر الشعبہ ادارے بننے کی طرف بڑھیں گی۔
وزیر موصوف نے کہا کہ ہیوین سانگ کے زمانے سے لے کر آج کے رائسینا ڈائیلاگ تک سنسکرت کا بے ساختہ پن، جدیدیت اور سائنسی طریقے کو ثبوت کی ضرورت نہیں ہے۔ انہوں نے ویدوں کی زبان یعنی سنسکرت کے احیاء، سنسکرت سے وابستہ ہندوستانیت اور زبان پر مبنی نظام تعلیم پر اپنے خیالات کا اظہار کیا۔ وزیر موصوف نے امید ظاہر کی کہ ’اتکرش مہوتسو‘ کے دوران ہونے والی بات چیت سے 21ویں صدی کے تعلیمی نظام کا روڈ میپ تیار کیا جائے گا تاکہ ہندوستان کو خود کفیل بنایا جا سکے اور عالمی بہبود کی راہ ہموار ہو سکے۔
اس تقریب میں، ہندوستانی زبانوں کے فروغ کے لیے اعلیٰ اختیاراتی کمیٹی کے چیئرمین، جناب چامو کرشنا شاستری؛ چیئرمین یو جی سی، پروفیسر ایم جگدیش کمار؛ سینٹرل سنسکرت یونیورسٹی .کے وائس چانسلر پروفیسر .شرینواس ورکھیڈی؛ وائس چانسلر، شری لال بہادر شاستری نیشنل سنسکرت یونیورسٹی، پروفیسر مرلی منوہر پاٹھک اور 17 سنسکرت یونیورسٹیوں کے وائس چانسلرز، اسکالرز اور طلباء نے شرکت کی۔
ش ح۔ ش ت ۔ج
Uno-5185
(Visitor Counter : 86
ماحولیات، جنگلات اور موسمیاتی تبدیلی کی وزارت
جناب بھوپیندر یادو نے کہا - ایس سی او کی ہندوستانی صدارت ’ایک محفوظ ایس سی او کی طرف‘ کے منتر سے چلتی ہے جو خطے میں کثیر جہتی، سیاسی، سیکورٹی، اقتصادی اور عوام سے عوام کے روابط کو فروغ دے گی
شنگھائی تعاون تنظیم کے رکن ممالک کے سر کردہ رہنماؤں اور ماحولیاتی تحفظ کے لیے ذمہ دار وزارت کی چوتھی میٹنگ عملی طور پر آج مرکزی وزیر برائے ماحولیات، جنگلات اور موسمیاتی تبدیلی جناب بھوپیندر یادو کی صدارت میں منعقد ہوئی۔ اجلاس میں ایس سی او ممالک کے وزرا/ نائب وزرا، جمہوریہ قازقستان، عوامی جمہوریہ چین، اسلامی جمہوریہ پاکستان، روسی فیڈریشن، جمہوریہ تاجکستان اور ایس سی او سیکرٹریٹ کے نمائندوں کی سربراہی میں اعلیٰ سطحی وفود نے شرکت کی۔
اس میٹنگ سے پہلے ماہرین کی سطح کی تیسری میٹنگ 17 اپریل 2023 کو ہوئی تھی۔ ایڈہاک ایکسپرٹ گروپ کی پہلی میٹنگ 18 جنوری 2023 کو اور دوسری ایڈہاک ایکسپرٹ گروپ میٹنگ 15 فروری 2023 کو ورچوئل میڈیم کے ذریعے ہوئی۔
اس میٹنگ میں ممبران کی جانب سے دیے گئے بیان میں شنگھائی تعاون تنظیم کے رکن ممالک کے درمیان ماحولیاتی تحفظ میں تعاون بڑھانے کے امکانات اور 2022-24 کے تصور کے مطابق ایس سی او کے رکن ممالک کے درمیان ماحولیاتی تحفظ کے مستقبل کے بارے میں بات کی گئی اور ایکشن پلان پر تبادلہ خیال کیا گیا۔
اس موقع پر خطاب کرتے ہوئے، جناب بھوپیندر یادو نے کہا کہ ہندوستان کی ایس سی او کی صدارت ’ایک محفوظ ایس سی او کی طرف‘ کے منتر سے چلتی ہے، جسے ہمارے وزیر اعظم نے 2018 کنگدوہ سمٹ میں دیا تھا۔ انہوں نے کہا کہ ہندوستان خطے میں کثیر جہتی، سیاسی، سیکورٹی، اقتصادی اور عوام سے عوام کے روابط کو فروغ دینے میں ایس سی او کو خصوصی اہمیت دیتا ہے۔
ہندوستان کے تجربے کا اشتراک کرتے ہوئے، مسٹر یادو نے مشن لائف کے بارے میں معلومات دی، جس کا آغاز وزیر اعظم نے 20 اکتوبر 2022 کو کیا تھا۔ انہوں نے ایس سی او کمیونٹی پر زور دیا کہ وہ انفرادی، خاندانی اور کمیونٹی کی سطح پر مشن کی زندگی میں کام کریں۔
اس میٹنگ کے نتیجے میں، 18 اپریل 2023 کو نئی دہلی میں ماحولیاتی تحفظ کے مسائل کے لیے ذمہ دار ایس سی او کے رکن ممالک کی وزارتوں اور ایجنسیوں کے سربراہان کی چوتھی میٹنگ کی بنیاد پر مشترکہ اعلامیہ منظور کیا گیا۔ مشترکہ اعلامیہ شنگھائی تعاون تنظیم کے ایکشن پلان کی بنیاد پر تیار کیا گیا ہے تاکہ ماحولیاتی تحفظ کے شعبے میں تعاون کے 2022-24 کے تصور کو نافذ کیا جا سکے۔
وزارت دفاع
سی این ایس کا مالدیپ کا دورہ
چیف آف نیول اسٹاف/بحریہ کے سربراہ  کا عہدہ سنبھالنے کے بعد اپنے پہلے غیر ملکی دورے میں ایڈمرل آر ہری کمار نے 18 سے 20 اپریل 22 تک مالدیپ کا دورہ کیا۔
دورے کے دوران انھوں نے جمہوریہ مالدیپ کے عزت مآب صدر جناب ابراہیم محمد صالح، عزت مآب وزیر خارجہ جناب عبداللہ شاہد، محترمہ ماریہ احمد دیدی، وزیر دفاع اورشمال، چیف آف ڈیفنس فورس  میجر جنرل عبداللہ سے ملاقات کی۔
ایڈمرل آر ہری کمار نے 18 اپریل 22 کو مالدیپ کے وزیر دفاع اور مالدیپ نیشنل ڈیفنس فورسز  کی قیادت کے اعزاز میں ہندوستانی بحریہ کے جہاز ستلج پر ایک استقبالیہ کا اہتمام کیا۔آئی این ایس ستلج، فی الحال مالدیپ میں ہائیڈرو گرافک تعاون پر مفاہمت نامے کے تحت مشترکہ ہائیڈروگرافک سروے کے لیے تعینات ہے۔بحریہ کے سربراہ نے ہندوستان اور مالدیپ کی طرف سے مشترکہ طور پر تیار کردہ پہلے نیویگیشن چارٹ کی نقاب کشائی کی اور ایم این ڈی ایف کی نامیاتی یا آرگینک صلاحیتوں کو مستحکم کرنے کے لیے ہائیڈروگرافی کا سامان حوالے کیا۔
بحریہ کے سربراہ نے ایم این ڈی ایف کے سمندری اثاثوں کا بھی دورہ کیا اور ان اثاثوں کے کردار کو برقرار رکھنے کے لیے ایم این ڈی ایف کے اہلکاروں اور ہندوستانی بحریہ کی مشترکہ کوششوں کی تعریف کی۔ انہوں نے ایم این ڈی ایف جہازوں کی مزید کفالت کے لیے انجینئرنگ کے آلات کی ایک کھیپ پیش کی، اس طرح ایم این ڈی ایف کی صلاحیت سازی کی کوششوں کے لیے ہندوستان کے عزم کا اعادہ کیا۔
وبائی مرض کے دوران، دونوں ممالک نے مشن ساگر اور اوپی سمندر سیتو کے تحت وسائل کو متحرک کرنے اور اہلکاروں کی نقل و حرکت کی طرف بہت قریب سے کام کیا ہے۔وبائی امراض سے متعلق سفری پابندیوں میں نرمی نے گزشتہ چند مہینوں میں دونوں ممالک کے درمیان کئی اعلیٰ سطحی تعاملات دیکھے ہیں۔مالدیپ کے وزیر دفاع نومبر 2021 میں انڈین نیول اکیڈمی کی پاسنگ آؤٹ پریڈ کے مہمان خصوصی تھے اور مالدیپ کوسٹ گارڈ کے کمانڈنٹ کرنل ابراہیم ہلمی نے فروری 2022 میں وشاکھاپٹنم میں ہندوستان کی میزبانی میں ہونے والے MILAN-2022 میں مالدیپ کے وفد کی قیادت کی۔ مالدیپ بحر ہند میں بحری سلامتی کے مسائل پر مشترکہ نقطہ نظر کا اشتراک کرتے ہیں اور کئی دو طرفہ، منی لیٹرل اور کثیر جہتی میدانوں جیسے کہ بحر ہند بحری سمپوزیم اور کولمبو سیکورٹی کانکلیو میں مل کر کام کر رہے ہیں۔
سمان  ، سمواد -  ، سہیوگ -  ، شانتی -  اور سمردھی -  کے ’فائیو ایس‘ وژن کی رہنمائی میں، جو کہ ہندوستان کے معزز وزیر اعظم کے ذریعہ دکھائے گئے ہیں، سی این ایس کے دورے نے دو قریبی بحری ہمسایوں کے درمیان مضبوط اور دیرینہ دوطرفہ تعلقات کو مزید مستحکم کیا ہےاور دفاع اور سمندری ڈومین میں دوطرفہ تعاون کے دائرہ کار کو وسعت دینے کی نئی راہوں کی نشاندہی کی۔
کوئلے کی وزارت
مانگ اور سپلائی کے درمیان فرق کو کم کرنے اورکوئلے کی پیداوار کو بڑھانے کے لئے کئے گئے اقدامات
کوئلہ، کانکنی اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ جانکاری دی ہے۔
گھریلو کوئلے کا پتہ لگانے کے نظریہ کے ساتھ حکومت نے کوئلہ اور لگنائٹ وسائل کی تلاش کے لیے مرکزی سینٹرل کی اسکیم  کو لاگو کیا گیا ہے۔ ملک میں مانگ اور سپلائی کے درمیان فرق کو کم کرنے اورکوئلے کی پیداوار کو مزید بڑھانے کے لئے کئے گئے اقدامات کوئلے کی پیداوار کو مزید بڑھانے کے لئے حکومت کی طرف سے درج ذیل اقدامات کیے گئے ہیں۔
- ریونیو شیئرنگ میکانزم پر کمرشل کان کنی کی نیلامی 18.06.2020 کو شروع کی گئی۔ اس سکیم کے تحت کل 2 قسطیں کامیابی کے ساتھ مکمل ہو چکی ہیں۔ ان دو قسطوں کے ساتھ کُل 28 کوئلے کی کانوں کی کامیاب نیلامی ہوچکی ہے۔
- کوئلے کی وزارت نے معدنیات رعایت ضوابط 1960 میں اس امر کو پیش نظر رکھتے ہوئے ترمیم کی ہے تاکہ محددود کانوں میں پٹہ حاصل کرنے والے کے ذریعہ ایک مالی سال کے اندر پیدا کی گئی لگنائٹ یا کوئلے کا 50 فیصد حصے کی فروخت/ اضافی رقم کی ادائیگی کے تحت ممکن بنائی جاسکے تاکہ اس کان سے مربوط حتمی استفادہ کنندہ پلانٹ کی ضرورت پوری ہوسکے۔
- واحد ونڈو منظوری پورٹل کا آغاز 11.01.2021 کو کیا گیاتھا۔یہ ایک ایسا متحدہ پلیٹ فارم ہے۔ جو بھارت میں کسی بھی کوئلے کی کان کو شروع کرنے کے لیے درکار تمام طرح کی منظوریوں کی سہولت فراہم کرتا ہے۔
- کول انڈیا لمیٹڈ نے کان ترقی سے جڑے اور آپریٹر موڈ کے ذریعہ چلائے جانے والے کے سلسلے میں تقریبا 160 ایم ٹی پی اے  کی شناخت شدہ صلاحیت کے ساتھ 15 پروجیکٹوں پیش کئے ہیں۔
- مزید تعداد میں کوئلہ بلاکوں کی تفصیص کے توسط سے کوئلے کی گھریلو پیداوار میں اضافہ۔
ملک میں کوکنگ کول کی پیداوار بڑھانے کے مقصد کے پیش نظر حکومت نے کوکنگ کول مشن کا آغاز کیا تھا۔ جس کی پیداوار کا ہدف مالی سال 2030-2029 تک 170 میٹرک ٹن کے ہدف کی پیداوار حاصل کرنا ہے۔ جبکہ 2021-2020 میں 45 ملین ٹن پیداوار ہوئی ہے۔ .
وزارت خزانہ
محکمہ انکم ٹیکس نے وشاکھاپٹنم میں تلاشیاں انجام دیں
محکمہ انکم ٹیکس نے 25.08.2021 کو وشاکھاپٹنم میں واقع ایک گروپ کے آندھرا پردیش، چھتیس گڑھ، ناگپور اور کولکاتہ کے 17 مختلف احاطوں میں تلاشی اور ضبطی کی کارروائی کی۔ یہ گروپ ادارے سبزیوں کے تیل نکالنے، خام مینگنیز کی کان کنی، اور آہنی آمیزے کی تیاری میں مصروف ہیں۔
سرچ آپریشن کے دوران، ہاتھ سے لکھی گئی ڈائری/دستاویزات، کاغذات ضبط کیے گئے جو نا معلوم نقد لین دین کو ظاہر کرتے ہیں۔ یہ گروپ خام دھات کی انوائسنگ کے تحت تیل کی نقد فروخت میں مصروف ہے، اور اخراجات میں اضافہ کر رہا ہے۔
اب تک 3.0 کروڑ روپے کی بے حساب نقدی ضبط کی جا چکی ہے۔ مجموعی طور پر، تلاشیوں کے نتیجے میں تقریباً 40 کروڑ روپے کے خفیہ مالیاتی لین دین سے متعلق سنگین شواہد کا پتہ چلا ہے۔
مزید تحقیقات جاری ہیں۔
وزارت اطلاعات ونشریات
اوزو، میزوگوچی اور کروساوا کی سرمین سے
اِفّی-53میں انڈیا پریمیئر کرنے کے لئے تین جاپانی فلمیں، بشمول ایک اینیمی
جاپان میں سینما،جو 100سال سے زیادہ پرانا ہے،نےہردورمیں دنیا بھرکے سینما شائقین کی توجہ حاصل کی ہے۔ انٹرنیشنل فلم فیسٹیول آف انڈیایا اِفّی نے ماضی میں اوزو،میزوگوچی اور کورساوا کی سرزمین سے لے کرسینما شائقین کے لیے خزانے فراہم کیے تھے۔ یادرہےکہ جاپانی فلم’رِنگ ونڈرنگ‘،ایک فلم جو ٹوکیو کے جنگ زدہ ماضی کی یادوں کو زندہ کرتی ہے،نے گزشتہ سال 52ویں اِفّی میں گولڈن پیکوک حاصل کیا تھا۔
اس سال بھی اِفّی’سورج اُگنے والی سرزمین سے‘تین فلموں کی نمائش کر رہا ہے،جو اس فیسٹیول میں ہی اپنا انڈین پریمیئر کر رہی ہیں۔
اے فار شور)،جس کی ہدایت کاری مشاکی کودونے کی ہے۔اِفّی-53 میں خود کا انڈیاپریمیئر کرےگا۔ 2022 کی پروڈیوس کردہ فلم اوئی کی کہانی بیان کرتی ہے،جس نے ہائی اسکول چھوڑ دیا ہے،جاپان کے جنوبی جزیرے اوکیناوا میں مسایا کے ساتھ ایک بچے کو جنم دیتی ہے۔ اپنا کام پورا کرنے کے لیے وہ نائٹ کلب ہوسٹس کے طور پر کام کرنا شروع کر دیتی ہے، کیونکہ مسایا اپنی ملازمت سے ہاتھ دھو بیٹھتی ہے اور خاندان کی ذمہ داریوں سے نمٹ نہیں سکتی۔ ان کی ناپختگی اور انحصار مسلسل لڑائیوں کے ساتھ تعلقات کو بڑھاتا ہے، جس سے سماجی تنزلی ہوتی ہے۔ یہ جاننے کے لیے فلم دیکھیں کہ اوئی اپنے بیٹے کی محبت میں،حل تلاش کرنے کے لیے کیا کرتی ہے۔
ہدایت کار کے بارے میں: فلم کے ہدایت کار کوڈو کی پہلی فلم’آئی ایم کریزی‘ کو 2018 میں بوشین میں این ای ٹی پی اے سی ایوارڈ ملا۔ اس کی اگلی ’اَن پریسیڈنٹیڈ‘ کا پریمیئر 2021 میں تالین بلیک نائٹ فلم فیسٹول میں ہوا اور ’اے فار شور‘ ان کی تیسری فیچر فلم ہے ۔.
یاماساکی جوشیرو کی ہدایت کاری میں ’یامابوکی‘ایک اور جاپانی فلم ہے جس کا اس سال اِفّی میں ہندوستان پریمیئر ہونے والا ہے۔ 2022 کی یہ فلم یامابوکی کی کہانی بیان کرتی ہے،جو ایک نوعمر لڑکی ہے،خاموش احتجاج کرنا شروع کر دیتی ہے جو کمیونٹی کے ایکشن میں بدل جاتی ہے،جس سے اس کے پولیس اہلکار والد کی مایوسی ہوتی ہے۔ اس دیہی قصبے کی خاموش سطح مایوسی اور تنہائی کو ظاہر کرنے کے لیے دھیرے دھیرے چھلنی کر دی جاتی ہے،جو ایک بار آواز دینے کے بعد لوگوں کو جوڑنے لگتی ہے۔ یہ اپنے آپ کو جڑ سے اکھاڑ پھینکنے کی جگہ تلاش کرنے کی کہانی ہے،جب زندگی کی رکاوٹوں نے آپ کو مایوس کیا ہے۔
ہدایت کار کے بارے میں: فلم ڈائریکٹر یاماساکی جوشیرو نے یونیورسٹی میں رہتے ہوئے ایک اسٹوڈنٹ فلم فیسٹیول کا انعقاد کیا تھا۔ اوکیاما کے ایک چھوٹے سے پہاڑی گاؤں میں جانے سے پہلے اس نے چند مختصر فلمیں بنائیں اور اسسٹنٹ ڈائریکٹر کے طور پر کام کیا۔’دی ساؤنڈ آف لائٹ‘ ان کی پہلی فیچر فلم تھی۔
اس کے علاوہ، اینی میشن سے محبت کرنے والوں کی خوشی کے لیے،جاپانی اینیمی ڈیزنز آف نارتھ ، کوجی یامامورا کی پہلی فیچر لینتھ فلم بھی ہندوستان میں پہلی بار میلے میں نمائش کے لیے پیش کی جائے گی۔ فلم کی بنیاد عکاسیوں اورمتنوں کا ایک سلسلہ ہے جو یامامورا نے 2011 میں عظیم مشرقی جاپان کے زلزلے کے بعد تخلیق کیا تھا۔ یہ فلم حقیقی زندگی کے واقعات کی وجہ سے پیدا ہونے والے جدید دور کے مصائب کو ایک افسانوی اور عالمگیر جہت اور مضحکہ خیز چیزوں میں تبدیل کرتی ہے اور انسانی وجود کے سانحات امید کے انجیکشن کے ساتھ بتائے جاتے ہیں۔ اس کا تاریک،ابھی تک تاریک مزاحیہ عالمی نظریہ اس کے دستخط شدہ ہاتھ سے تیار کردہ متحرک تصاویر کے ذریعے اپنی غیرسمجھوتہ شدہ شان میں پیش کیا گیا ہے۔
یامامورا کی اینی میشن روایتی اینی میشن پر مرکوز ہے۔ ان کی دو سب سے مشہور اورسراہی جانے والی فلمیں آسکر کے لیے نامزد ’ماؤنٹ ہیڈ‘ اور’اے کنٹری ڈاکٹر‘ ہیں۔
کامرس اور صنعت کی وزارتہ
آزاد تجارت کے معاہدوں کی موجودہ صورتحال
نئی دہلی:17 دسمبر،2021۔بھارت-ماریشس جامع اقتصادی تعاون اور شراکت داری معاہدہ  واحد آزاد تجارتی معاہدہ  ہے جو بھارت نے گزشتہ 5 سالوں میں کیا ہے۔ اس پر 22 فروری2021 کو دستخط کیے گئے اور یکم اپریل 2021 کو نافذ کیا گیا۔ ماریشس براعظم افریقہ میں واقع ہے۔
بھارت اس وقت جن ایف ٹی اے پر بات چیت کر رہا ہے ان کی براعظمی تفصیلات درج ذیل ہیں:
|
|
نمبر شمار
|
|
براعظم
|
|
ممالک/خطے
|
|
معاہدے کا نام
|
|
1
|
|
ایشیا
|
|
یو اے ای
|
|
بھارت-یو اے ای سی ای پی اے
|
|
2
|
|
ایشیا
|
|
اسرائیل
|
|
بھارت-اسرائیل فری ٹریڈ اگریمنٹ 
|
|
3
|
|
ایشیا/یوروپ
|
|
آرمینیا، بیلاروس، قزاخستان، کرغزستان، و روس
|
|
بھارت-یوروسین ایکونومک یونین  فری ٹریڈ اگریمنٹ 
|
|
4
|
|
یوروپ
|
|
برطانیہ
|
|
بھارت-برطانیہ اِن ہینسڈ ٹریڈ پارٹنرشپ 
|
|
5
|
|
یوروپ
|
|
یوروپی یونین
|
|
بھارت-ای یو بورڈ بیسڈ ٹریڈ اینڈ انویسٹمنٹ ایگریمنٹ
|
|
6
|
|
شمالی امریکہ
|
|
کناڈا
|
|
بھارت-کینیڈا کمپریہنسو ایکونومک پارٹنرشپ ایگریمنٹ 
|
|
7
|
|
آسٹریلیا
|
|
آسٹریلیا
|
|
بھارت-آسٹریلیا کمپریہنسو ایکونومک کوآپریشن ایگریمنٹ 
|
|
8
|
|
افریقہ
|
|
جنوبی افریقہ، بوتسوانا، لیسوتھو، سوازی لینڈ اور نامبیا
|
|
بھارت- ایس اے سی یو پی ٹی اے
یہ مسلسل کوشش ہے کہ مذاکرات کو جلد از جلد مکمل کیا جائے۔ تاہم ایف ٹی اے مذاکرات کی تکمیل کی آخری تاریخ کی پیشین گوئی نہیں کی جا سکتی کیونکہ ایک معاہدہ صرف اس صورت میں طے پاتا ہے جب تمام مذاکرات کرنے والے ممالک نتائج سے مطمئن ہوں۔
خدمات میں تجارت کا ایک باب ہندوستان کے بیشتر تجارتی معاہدوں میں شامل ہے۔ اس باب میں قدرتی افراد کی نقل و حرکت سے متعلق ایک ضمیمہ/باب شامل ہے جو سروس فراہم کنندگان کے عارضی داخلے اور قیام کے طریقہ کار کو آسان اور ہموار کرنے کے بارے میں نظم و ضبط فراہم کرتا ہے۔
یہ اطلاع کامرس اور صنعت کی وزیر مملکت محترمہ انوپریہ پٹیل نے آج راجیہ سبھا میں ایک سوال کے تحریری جواب میں فراہم کی۔
-----------------------
ش ح۔م ع۔ ع ن
U NO: 14443
(Visitor Counter : 205